《和正仲送达善归钱塘韵》
宋代·舒岳祥

二客论交自有时，篆畦相会不相期。
家如元亮贫更好，学抵申公老未衰。
好诗甚似无声画，昏眼羞同没字碑。
买地近来闻闢圃，樊侯种{漆氵换木}未为迟。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。